पिछले कुछ वर्षों में मीडिया का घनघोर पतन हुआ है। यह जन चेतना का निर्माण करने वाली विधा न रहकर घटिया मनोरंजन उद्योग का पर्याय बन गयी है। पहले पत्रकार जन्मजात होता था जिसमें लिखने पढऩे की ललक और समाज की बुराइयों से लडऩे का जज्बा होता था। कितना वेतन मिले कितना मानदेय मिले इससे सरोकार नहीं था। आज जो संपादक हैं उन्हें वेतन तो उनकी औकात से बहुत ज्यादा मिल रहा है लेकिन उनकी भूख इतनी ज्यादा है कि सुअर की तरह विष्ठा खाने में भी उन्हें परहेज नहीं है। इलेक्ट्रानिक मीडिया में खासतौर से जिलों के स्तर पर रखे जाने वाले रिपोर्टरों की योग्यता का कोई ख्याल नहीं रखा जाता। न जिन्हें हिज्जे का ज्ञान है न वाक्य विन्यास आता है और न ही जिनकी कोई जनरल नॉलेज है और न ही विभिन्न मुद्दों पर खुद के किसी तरह के विचार हैं, उनसे किसी विषय पर निबंध लिखवा लिया जाये यह तो दूर की बात है। इन्होंने स्टेट में या दिल्ली के हेड की जेब में नोट की गड्डी डाली और मिल गयी माइक आईडी। 8 लाख रुपये देकर भर्ती होने वाले गंवार सिपाही की तरह के तेवर यह भी पत्रकार का तमगा मिलते ही दिखाने लग जाते हैं। यदि डिग्री कालेज कवरेज करने पहुंचे तो जिस तरह सिपाही प्रोफेसर जैसे गरिमामय व्यक्तियों से भी बेअदबी से पेश आना अपनी शान समझता है वैसे ही यह पत्रकार भी करते हैं।